stanford-oval/wikipedia huggingface dataset:
Warcraft: Orcs & Humans
משחקי המשך

הצלחת המשחק הובילה בין היתר לפיתוח של משחקי ההמשך "Warcraft II: Tides of Darkness", אשר יצא לשווקים בדצמבר 1995, לפיתוח של חבילת ההרחבה, "Warcraft II: Beyond the Dark Portal" שיצאה לשווקים ב-1996. ובהמשך לפיתוח של המשחק "Warcraft III: Reign of Chaos" אשר יצא לשווקים ביולי 2002.
הערות שוליים

↑  Geryk, B. "GameSpot Presents: A History of Real-Time Strategy Games – The First Wave". ארכיון מ-20 בנובמבר 2009. נבדק ב-17 בנובמבר 2009. {{cite web}}:  (עזרה)
↑  "Blizzard's 'Warcraft: Orcs and Humans' Now Available - Press Release". Blizzard Entertainment. 15 בנובמבר 1994. {{cite web}}:  (עזרה)
| --- | --- |
בקרת זהויות :  MusicBrainz release group: b9c82aeb-928b-3cdb-8a91-42e3f5e7703b
Till the World Ends

Till The World Ends (בעברית: עד סוף העולם) הוא הסינגל השני מתוך האלבום השביעי, Femme Fatale, של זמרת הפופ האמריקנית, בריטני ספירס. בשל הדלפה לאינטרנט הוקדמה הוצאת הסינגל מ-11 במרץ ל-4 במרץ 2011. בריטני ציינה בראיון שזהו השיר האהוב עליה מאלבומה החדש.[דרוש מקור] שיר זה הוא השיר השני המצליח ביותר של ספירס ברדיו ארצות הברית, עם כמות השמעות כוללת של 98.2 מילון השמעות, כאשר השיר המצליח ביותר הוא הסינגל הבא אחריו, I Wanna Go.
בטקס ה-VMA של שנת 2011 נבחר הקליפ של השיר לקליפ הפופ של השנה. בנוסף, הקליפ נבחר במצעד סיכום השנה של מגזין הבילבורד כקליפ הטוב ביותר לשנת 2011 עם 45 אחוזים מן הקולות, כאשר הוא גובר על שיריהן של ליידי גאגא וריהאנה.
השיר הפך לאחד מן הלהיטים הבולטים של התקופה ולאחד מן השירים המזוהים ביותר עם ספירס. השיר נכנס למספר אלבומי להיטים ולרוב המצעדים של שנת 2011.
רקע וכתיבה

מילות השיר נכתבו בסוף שנת 2010 בידי הזמרת קשה.
עם צאת הסינגל הראשון Hold It Against Me, פורסמה הודעה שהסינגל השני מהאלבום צפוי להיות השיר "I Wanna Go". בשל מספר הדלפות של קטעים שונים מהאלבום שבדרך זהות הסינגל השני נותרה בפועל עלומה, כשרק יומיים לאחר פרסום שמות כל שירי האלבום, נבחר לבסוף Till The World Ends כסינגל שני מתוך האלבום. ב-3 במרץ 2011 הודלפה גרסה מלאה של אחת מהקלטות השיר לאינטרנט, כשבוע לפני מועד יציאתו הרשמי. שעתיים לאחר הדלפתו, הודיעה בריטני באמצעות חשבון הטוויטר שלה כי תתארח למחרת בתוכנית הבוקר של תחנת הרדיו 1027KIISFM, ותשמיע את הגרסה הסופית של השיר. הגרסה שהושמעה למחרת הייתה קצבית יותר מקודמתה. בתוכנית לא התייחסה בריטני למאורע ההדלפה. מיד לאחר מכן הוצג השיר להורדה בiTunes, זכה לפופולריות רבה, ול-117,200 הורדות כבר בשלושה ימים הראשונים. במקביל השיר יצא לאור להשמעה כסינגל בכל תחנת הרדיו, דבר הגרם לו להיכנס למצעד הבילבורד הוט 100 היישר למקום ה-20 מהשמעות ברדיו והורדות דיגיטליות בלבד.
ב-25 באפריל יצא להורדות רשמיות בiTunes הרמיקס הרשמי לשיר. ברמיקס אירחה בריטני את השותפה העתידית שלה לטור ניקי מינאז' ואת כותבת השיר קשה, הרמיקס הודלף ב-22 באפריל 2011. ב-25 באפריל הגיע הרימקס של בריטני בiTunes למקום 10 תוך פחות מ-24 שעות.
ספירס הופיעה עם השיר במספר מקומות; בRain Night Club שבו צולמה תוכנית דוקמנטרית על ספירס עבור הערוץ MTV בשם "I am the Femme Fatale", בתוכנית הבוקר Good Morning America, בתוכנית הערב של ג'ימי קימל ובטקס פרסי הבילבורד בשנת 2011 יחד עם ניקי מינאז'. בנוסף השיר הוא שיר הסגירה של סיבוב ההופעות של ספירס Femme Fatale Tour. זהו אחד מן הסינגלים המקודמים ביותר בידי ספירס מזה שנים, מבחינת הופעות ויחסי ציבור.
וידאו קליפ

עם שחרורו של השיר נפוצו שמועות לגבי צילומי הקליפ, חלקן טענו שהקליפ יצולם בברזיל. בתאריך ה-16 במרץ 2011, הודיעה בריטני שהיא בתהליכי צילומי הקליפ בין החזרות להופעות שונות לקידום האלבום. ספירס הודיעה כי הקליפ יצולם בלוס אנג'לס ובמאי הקליפ נבחר להיות ריי-קיי. ב-5 באפריל איפשרה בריטני דרך חשבון הפייסבוק שלה הצצה לקליפ שאורכה 33 שניות, בנוסף ציינה שבכורת השיר תהיה ביום למחרת, 6 באפריל, באתר יוטיוב, בחשבון ה-VEVO הרשמי שלה. לשיר שני קליפים; גרסה אחת עלילתית והשנייה לא ערוכה וכוללת רק ריקודים.
הקליפ נפתח כאשר רשום על המסך בגדול 21 בדצמבר 2012, סוף העולם לפי הלוח של בני המאיה. העולם מתחיל להחרב, מטאוריטים פוגעים בו, ובניינים מתמוטטים. בריטני עצמה בליווי עוד רקדנים רוקדת בבונקר מתחת לאדמה, ולא מתעניינת במתרחש בחוץ. עם הזמן עוד ועוד אנשים שבורחים ממותם על פני הארץ, נכנסים דרך חורי ביוב אל תוך הבונקר ומצטרפים גם הם לחגיגה. לקראת סוף השיר, בפתאומיות מתחילה לזרוח השמש, והמטאור הענק שאמור להתנגש בכדור הארץ, סוטה ממסלולו, והעולם ניצל, בריטני ורקדניה ממשיכים לרקוד. הקליפ נגמר כאשר ספירס מציצה מתוך חור הביוב אל מחוץ לבונקר, רואה שהעולם ניצל, ומחייכת בשמחה.
מטרת השיר, והקליפ בעיקר, ללמד לאופטימיות, ולא לגזור את דינך לפני הזמן המתאים לכך. השיר שואף להראות שאפילו במצבים כה קיצוניים כמו סוף העולם, אסור לאבד תקווה, ויש להמשיך להיות שמחים ואופטימיים.
תוך יממה אחת בלבד לאחר יציאתו זכה הקליפ של השיר ליותר מ-2 וחצי מיליון צפיות באתר יוטיוב.
כשבועיים לאחר מכן יצאה גרסה חדשה לקליפ, פחות אפוקליפטית שמהווה גרסת ריקודים נקיה, ללא מטאורים והריסת העולם. גרסה זו נקראה "DANCE Till The World Ends" (לרקוד עד סוף העולם).
נכון לנובמבר 2017 הווידאו קליפ לשיר עומד על כ-175,000,000 צפיות באתר ה-vevo הרשמי שלה.
מיקומי שיא

כשבוע לאחר יציאתו נכנס השיר הישר למקום ה-20 בבילבורד הוט 100. בשבוע לאחר מכן החל השיר לצבור תאוצה וקפץ למקום התשיעי במצעד, למקום השביעי במצעד הפופ של בילבורד, ולמקום החמישי בדירוג ההורדות הדיגיטליות של בילבורד. השיר הגיע בסופו של דבר למיקום שיא במקום השלישי בבילבורד הוט 100 וזאת בשל הרמיקס לשיר עם הזמרות ניקי מינאז' וקישה ובנוסף השמעותיו הרבות ברדיו גרמו לעלייתו במצעדים.
|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 8 |  |
|  איטליה | מצעד הסינגלים האיטלקי | 3 |  |
|  אירלנד | מצעד הסינגלים האירי | 7 |  |
|  ארצות הברית | בילבורד הוט 100 | 3 |  |
|  גרמניה | GfK – טופ 100 | 27 |  |
|  דנמרק | היטליסטן | 9 |  |
|  הממלכה המאוחדת | מצעד הסינגלים הבריטי | 21 |  |
|  ולוניה | אולטראטופ 40 | 6 |  |
|  יוון | IFPI Greece | 18 |  |
|  ישראל | מדיה פורסט ישראל | 1 |  |
|  מקסיקו | טופ 100 – מקסיקו | 6 |  |
|  נורווגיה | VG-lista | 2 |  |
|  ניו זילנד | המצעד הניו זילנדי הרשמי | 10 |  |
|  ספרד | PROMUSICAE | 11 |  |
|  פולין | ZPAV | 1 |  |
|  פינלנד | המצעדים הפיניים הרשמיים | 6 |  |
|  צרפת | SNEP | 8 |  |
|  קנדה | קנדה הוט 100 | 4 |  |
|  שוודיה | סוורייטופליסטן | 4 |  |
|  שווייץ | המצעד השווייצרי | 7 |  |
Ѯ

ערך זה עוסק באות באלפבית הקירילי. אם התכוונתם לאות באלפבית היווני, ראו .
| Ѯ ѯ |
| --- | --- | --- | --- | --- | --- | --- | --- | --- |

האלפבית הקירילי
| А | Б | В | Г | Д | Е | Ж | З |  |
| И | Й | К | Л | М | Н | О | П |  |
| Р | С | Т | У | Ф | Х | Ц | Ч |  |
| Ш | Щ | Ъ | Ы | Ь | Э | Ю | Я |  |
אותיות סלאביות נוספות
| А́ | А̀ | А̄ | Ӓ | Ґ | Ђ | Ѓ | Е́ |  |
| Ѐ | Е̄ | Ё | Є | З́ | Ѕ | І | Ї |  |
| И́ | Ѝ | Ӣ | Ј | Љ | Њ | О́ | О̀ |  |
| Ō | С́ | Ћ | Ќ | У́ | Ӯ | Ў | Џ |  |
אותיות שאינן סלאביות
| Ӑ | А̊ | А̃ | Ӓ̄ | Ӕ | Ә | Ә́ | Ә̃ |  |
| Ӛ | В̌ | Ғ | Г̑ | Г̣ | Г̌ | Ҕ | Ӻ |  |
| Ғ̌ | Ӷ | Д̣ | Д̆ | Ӗ | Е̃ | Ё̄ | Є̈ |  |
| Ӂ | Җ | Ӝ | Ҙ | Ӟ | З̌ | З̱ | З̣ |  |
| Ԑ | Ԑ̈ | Ӡ | И̃ | Ҋ | Ӥ | Қ | Ӄ |  |
| Ҡ | Ҟ | Ҝ | К̣ | Ԛ | Ӆ | Ԯ | Ԓ |  |
| Ӎ | Ӊ | Ң | Ԩ | Ӈ | Ҥ | О̆ | О̂ |  |
| О̃ | Ӧ | Ӧ̄ | Ө | Ө̄ | Ө́ | Ө̆ | Ӫ |  |
| Ҩ | Ԥ | Р̌ | Ҏ | Ҫ | С̣ | С̱ | Т̌ |  |
| Т̣ | Ҭ | У̃ | Ӱ | Ӱ́ | Ӳ | Ү | Ү́ |  |
| Ұ | Х̣ | Х̱ | Х̮ | Х̑ | Ҳ | Ӽ | Ӿ |  |
| Һ | Һ̈ | Ԧ | Ҵ | Ҷ | Ӵ | Ӌ | Ҹ |  |
| Ҽ | Ҿ | Ы̆ | Ы̄ | Ӹ | Ҍ | Э̆ | Э̄ |  |
| Э̇ | Ӭ | Ӭ́ | Ӭ̄ | Ю̆ | Ю̈ | Ю̈́ | Ю̄ |  |
| Я̆ | Я̄ | Я̈ | Ԝ | Ӏ |  |  |  |  |
אותיות ארכאיות
| Ꙁ | Ꙃ | Ꙅ | Ꙇ | Ꙉ | Ҁ | Ѻ | Ѹ |  |
| Ꙋ | Ѡ | Ѽ | Ꙍ | Ѿ | Ꙏ | Ѣ | Ꙑ |  |
| Ꙓ | Ꙕ | Ꙗ | Ѥ | Ѧ | Ꙙ | Ѫ | Ꙛ |  |
| Ѩ | Ꙝ | Ѭ | Ѯ | Ѱ | Ѳ | Ѵ | Ѷ |  |
| Ԙ | Ꙟ | Ꙡ | Ꙣ | Ꙥ | Ꙧ | Ꙩ | Ꙫ |  |
| Ꙭ | ꙮ | Ꚙ | Ꚛ | Ԁ | Ԕ | Ԗ | Ԡ |  |
| Ԣ | Ҧ | Ꚋ | Ꚁ | Ꚅ | Ꚍ | Ꚕ | Ꚏ |  |
| Ꚗ | Ꚃ | Ԃ | Ԅ | Ԉ | Ԋ | Ԍ | Ԏ |  |
| Ԇ | Ꚑ | Ꚉ | Ꚇ | Ꚓ | Ԟ | Ԫ | Ԭ |  |
| Г̧ | Г̄ |  |  |  |  |  |  |  |
קְסִי היא אות באלפבית הקירילי המוקדם, שנגזרת מהאות קסי באלפבית יווני  (Ξ, ξ) וצורתה מעין דמוית-ראי של קסי קטנה. נמצאת בשימוש בעיקר במילים שאולות מהשפה היוונית, רובן מילים הנוגעות לכנסייה.
בספירה קירילית, האות מסמלת את המספר 60. לעומת זאת, בווריאנטים מסוימים, אות זו הוחלפה באות Ч בשביל סימול המספר 60 בערך מספרי.
היסטוריה

קסי יצאה מן האלפבית הקירילי יחד עם פסי (Ѱ, ѱ), אומגה (Ѡ, ѡ), ויוס (Ѫ, Ѧ) ברפורמות הכתב אזרחי שהתרחשה בשנת 1708, והשימוש בה פחת גם בשפות חילוניות אחרות.
האות הוחזרה לתקופה קצרה בשנת 1710, והוצאה סופית משימוש בשנת 1735.
בעוד שהשימוש באות בחיי היום יום הופסק לגמרי, בכנסייה ובכתבי קודש השימוש באות נשמר, ומכיוון שהכנסייה לקחה חלק נכבד בחיי האזרחים, ניתן היה עדיין למצוא כתבים בהם האות מופיעה עד תחילת המאה ה-19.
קידודים לשפת מחשב

| התו | Ѯ | Ѯ | ѯ | ѯ |
| --- | --- | --- | --- | --- |
| שם האות | CYRILLIC CAPITAL LETTER KSI | CYRILLIC CAPITAL LETTER KSI | CYRILLIC SMALL LETTER KSI | CYRILLIC SMALL LETTER KSI |
| קידוד | דצימלי | הקסאדצימלי | דצימלי | הקסאדצימלי |
| יוניקוד | 1134 | U+046E | 1135 | U+046F |
| UTF-8 | 209174 | D1AE | 209175 | D1AF |
| NCR | &#11 34; | &#x46 E; | &#11 35; | &#x46 F;    |
הערות שוליים

↑  Cyrillic script, omniglot.com
Wilderness

"Wilderness" הוא אלבום הסולו השני של הזמר הבריטי ברט אנדרסון משנת 2008.
אלבומו השני של אנדרסון, מהווה המשך לרוח אלבום הבכורה שהוציא שנה קודם לכן. האלבום מתאפיין, בהגשה צנועה ומינימלית המתבססת בעיקר על פסנתר וכלי מיתר, ובהפקה רזה אף יותר מההפקה שאפיינה את האלבום הקודם. כל שירי האלבום ניכתבו על ידי אנרסון למעט השירים Clowns ו-Back to You בהם השתתף גם שותפו של אנדרסון בהפקת האלבום פרד בל. האלבום כולו הוקלט ובושל תוך שישה ימים במהלך חודש מאי של אותה שנה, ויצא חודשיים לאחר מכן. את עטיפת האלבום צילם אלן ג'נקינס, ולעיצוב העטיפה אחראי אנדרסון.
שירי האלבום

A Different Place
The Empress
Clowns
Chinese Whispers
Blessed
Funeral Mantra
Back to You (דואט עם עמנואל סנייה)
Knife Edge
P. Marius
Symmetry
השתתפו בהקלטות

ברט אנדרסון: שירה, קולות, פסנתר, גיטרות, קלידים, כלי הקשה, עיבוד לכלי מיתר.
אימי לאנגלי: צ'לו.
עמנואל סנייה: שירה (בשיר Back to You).
פרד בל: עיבוד לכלי מיתר.
אברהם פלדר

| --- | --- |
אין תמונה חופשית
 לידה:  30 ביולי 1947 (בן 77) מולדובה בלץ, מולדובה
 מוקד פעילות:  ישראל 
 עיסוק:  חצוצרן
 סוגה:  ביג בנד, ג'אז, דיקסילנד ג'אז, זמר עברי
 כלי נגינה:  חצוצרה
 
להקת ישראדיקסי בהופעה בחוף הרצליה. מימין לשמאל: אמיר דוד - תופים, שי בוקסבאום - טוּבָּה, אברהם פלדר - חצוצרה, ז'אק סאני - שירה ובקבופון סופרן, מרטון קם - סקסופון, אהרוני בנארי - בנג'ו, יוסי רגב - טרומבון
אברהם פלדר (נולד ב־30 ביולי 1947) הוא חצוצרן, מחשובי נגני הג'אז בארץ, המכונה "אגשקין".
ביוגרפיה

אברהם פלדר נולד בבלץ, מולדובה וגדל בצ'רנוביץ. סבו היה כנר ואברהם פלדר החל לנגן באקורדיון כשהיה בן 7. בגיל 11 הלך למרכז מוזיקה לילדים והחל לנגן בחצוצרה בתזמורת הנוער. ב־1965 החל ללמוד מתמטיקה באוניברסיטת צ'רנוביץ והיה חצוצרן ראשי בביג בנד של האוניברסיטה, שבה למד מתמטיקה.
החל מ־1966 היה חצוצרן ראשי בביג בנד של מולדובה. התזמורת הרבתה להופיע ברחבי ברית המועצות. ב־1969 התגייס לצבא ושירת בהרי אורל. ב־1971, אחרי שהשתחרר מהצבא, הקים את "אקספרס", הרכב של נגנים צעירים. הלהקה זכתה במקום השני בתחרות ארצית לכישרונות צעירים.
שלוש שנים אחרי שהוריו עלו לארץ, ב־1976 עלה לארץ עם אשתו ובנותיו ותחילה התגוררו בפרדס חנה. במהרה השתלב בתעשיית המוזיקה המקומית, בהקלטות של אלבומים ובהופעות בפסטיבלים ברחבי הארץ, כולל באילת ובפסטיבל הכליזמרים בצפת. הוא ניגן את פתיח החצוצרה בשיר "הפרח בגני" של זוהר ארגוב.
ניגן בהרכבים שמנגנים ביג בנד ודיקסילנד ג'אז. השתתף בהקלטות של אלבומים ושירים רבים, כולל "קצת לקחת חזרה" של אריק איינשטיין, "צמר גפן מתוק (אלבום)" של שלמה גרוניך, "נתיב ייסורי" של ישי לוי, "מסגרות" של דני רובס, "מנגינת הנדודים" של מאיר בנאי, "לעשות מה שבא לי" ו"כמו סינדרלה" של שרית חדד, "משינה 2" של משינה, "מדפים" של בית הבובות, "שלום לאמונות" של מירי מסיקה, "40:06" של גידי גוב, "הסתכלי אלי" של אייל גולן, "בגלגול הזה" של שלום חנוך. בתיאטרון ניגן ב"המתלבט" של חנוך לוין.
ב־1980 החל גם ללמד נגינה לדור חדש של חצוצרנים. בין השאר הוא מלמד במכללה למוזיקה ביפו.
פלדר נישא לוולנטינה ב־1969 ולשניים שתי בנות.
V-Chip

נשיא ארצות הברית לשעבר, ביל קלינטון מציג את הv-chip
V-chip היא טכנולוגיה באמצעותה ניתן לחסום תכנים לא הולמים לצפייה לילדים במכשירי טלוויזיה, ממירי כבלים ומכשירי וידאו.
יישום טכנולוגיית ה V-chip התבצע כחלק מתקנות חוק התקשורת משנת 1996 בארצות הברית, במסגרתו התבצעו רפורמות ושינויים רגולטורים בתחום הטכנולוגיות לתקשורת אלקטרונית למרחקים, זאת במסגרת הניסיון להרחבת חופש המידע באינטרנט. בשנת 2000 החליטה הרשות הפדרלית לפיקוח על התקשורת (FCC - Federal Communications Commission) כי כל מכשירי הטלוויזיה בארצות הברית שגודלם 13 אינץ' (33 סנטימטר) ומעלה, מחויבים בהתקן V-chip. טכנולוגיית זו נמצאת כיום בשימוש בארצות הברית, בקנדה ובברזיל.
רקע > חוק התקשורת (1996)

מטרתו העיקרית של חוק זה הייתה הפיכת תחום התקשורת בארצות הברית למעין שוק חופשי, בו כל מוסד או עסק תקשורתי רשאי להתחרות מול עסקי תקשורת אחרים. מדובר בשינוי הכולל הגדול ביותר שנעשה מזה 62 שנים (מאז חוק התקשורת משנת 1934) בתחום התקשורת בארצות הברית. את החוק הוביל נשיא ארצות הברית, ביל קלינטון מתוך מטרה לגרום לשינוי נרחב בחקיקה בתחום התקשורת. החוק צפוי היה להשפיע בצורה נרחבת על שירותי הטלפוניה, שירותי הכבלים ושירותים נוספים של שידורים בארצות הברית. התקנות הקשורות לתכנים לא הולמים בטלוויזיה בכבלים, לצד ריבוי ערוצים, ריבוי תכנים מיניים למבוגרים וסירוב חברות כבלים לשדר תוכניות מסוימות, הובילו בסופו של דבר לדרישה לייצר טלוויזיות המאפשרות חסימת תוכניות באמצעות שימוש בטכנולוגית V-chip.
רקע > המצאת הפטנט

את השם לטכנולוגיה זו טבע אדוארד ג'.מרקי (Edward J. Markey), שסייע בכתיבת התקנות לחוק התקשורת משנת 1996. משמעות האות V היא "אלימות" (violence (באנגלית)), אך לא מרקי אחראי להמצאת הפטנט.
בשנת 1982 החל קארל מ. אלם (Carl M. Elam), מהנדס בחיל האוויר האמריקאי, לבדוק ולתקן (בצורה חובבנית) מכשירי טלוויזיה והמציא מכשיר חסימה תכנים, שעובד באמצעות שימוש באותו מעגל אלקטרוני המשמש לתמלול עבור לקויי שמיעה. בשנת 1983 עתר לFCC לחיוב התקנת מכשיר החסימה שהמציא בכל מכשירי הטלוויזיה. בשנת 1985 הוענק לאלם פטנט על המצאתו. 
בשנת 1986 המציא ג'ון אוליבו (John Olivo) מכשיר אחר לחסימת צפייה. עובדי החברה שלו, מחשיבים אותו כממציא של פטנט ה V-chip.
במרבית המקרים, המצאת רעיון ה V-chip מיוחסת למהנדס הקנדי, טים קולינגס (Tim Collings) שמשנת 1991, החל לקדם עצמו כממציא הרעיון.
אופן הפעולה

עבור מרבית סרטי הקולנוע ותוכנית הטלוויזיה, להוציא תוכניות ספורט וחדשות, מוגדר סיווג צפייה, אשר מטרתו להתריע על רמות השימוש באלימות, במין או בשפה בוטה. דירוג זה מקודד גם אלקטרונית על התוכנית. V-chip עוצב כך שיהיה מסוגל לקרוא קודים אלקטרוניים עוד לפני שהם מוצגים על מסך הטלוויזיה; השבב קורא את המידע המקודד על התוכנית (המדורגת לפי סיווג הצפייה), וחוסם את התוכנית או התוכניות בהתאם לבחירת ההורה. בדרך זו, יכולים ההורים, על ידי שימוש בשלט, לחסום מראש את הצפייה בתכנים שאינם ראויים לילדיהם.
למרות שמו, אין מדובר בשבב בודד כי אם בשילוב של מספר טכנולוגיות. בכל טלוויזיה וממיר כבלים קיים מעגל אלקטרוני המתוכנת כך שיכיל את האפשרות לחסום תוכניות באמצעות קריאת קוד מספרי המשודר במעגל סגור. הצופה משתמש במכשיר השלט הרחוק על מנת לבחור את רמת האלימות או המין שהוא "מוכן לספוג". כשה-v-chip קורא את דירוג סיווג הצפייה של אותה תוכנית שבחר הצופה ככזו שאינה ראויה לצפייה לילדים, התמונה מוחלפת במסך שחור.
בעד ונגד

ללא ספק, התומך הנלהב ביותר של השימוש ב V-chip הוא ביל קלינטון. הוא חשב שהשבב הוא דרך מצוינת לעזור לאנשים להצליח לאכוף ערכי משפחה בביתם ולפי התנאים שלהם. בנאומו בעת חתימת חוק התקשורת הוא אמר שכלי זה יכול להיות קול חזק מול אלימות נוער, הריונות נערות ושימוש נוער בסמים. הסנטור טום הארקלין (Tom Harklin) טען כי ילדים צופים בממוצע בין שמונה למאה אלף מעשי אלימות עוד לפני שסיימו בית ספר יסודי, והתמונות האלה לא ייעלמו כשהטלוויזיה תכבה. קלינטון ותומכיו הרבים האמינו כי השבב יתן תשובה טובה לבעיית האלימות המרובה בטלוויזיה, אך לא כולם חשבו כך. האיגוד האמריקאי לחירויות אזרחיות (ALCU - American Civil Liberties Union) היו הדומיננטיים ביותר במאבק נגד השימוש ב V-chip. הם סברו כי פעולה זו נוגדת את התיקון הראשון בחוקת ארצות הברית וטענו כי קיימות דרכים טובות יותר לחסום צפייה בתכנים, וללא התערבות ממשלתית.
ראו גם

הצהרת העצמאות של הסייברספייס
סיווג צפייה
רשות פיקוח
הערות שוליים

↑  Berry, W., Chudzik, D. Gilbode, M. & Lipstein, M.(1996). The V-chip Technonlogy. The Revolution in Television Technology. Retrieved 27 Feb 2013 http://www.physics.udel.edu/~watson/scen103/projects/96s/ateam/VCHIP/
↑  http://www.familysafemedia.com/v-chip.html
↑  http://www.physics.udel.edu/~watson/scen103/projects/96s/ateam/VCHIP/what.html
↑  http://transition.fcc.gov/telecom.html
↑  Mifflin, L.(March 12, 1998) Question Lingers as F.C.C. Prepares V-Chip Standards. Retrieved 28 Feb.' 2013 http://www.nytimes.com/1998/03/12/business/question-lingers-as-fcc-prepares-v-chip-standards.html
↑  אתר הרשות הפדרלית לפיקוח התקשורת (אנגלית)
↑  http://transition.fcc.gov/vchip/)
↑  http://www.physics.udel.edu/~watson/scen103/projects/96s/ateam/VCHIP/what.html
↑  Balkin, J.M.(Apr.,1996). )Media Filters, The V-chip and The Foundations of Broadcast Regulations. Duke Law Journal
Vol. 45, No. 6, pp. 1131-1175. Duke University School of Law
↑  http://www.physics.udel.edu/~watson/scen103/projects/96s/ateam/VCHIP/pro.html
↑  http://www.physics.udel.edu/~watson/scen103/projects/96s/ateam/VCHIP/opp.html
אאופרקריים

| אאופרקריים |
| --- | --- |
 שחזור של Osmolskina
תקופה
טריאס תחתון-טריאס תיכון 245–230 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
משפחה:: אאופרקריים
שם מדעי
 Euparkeriidae

אאופרקריים (שם מדעי: Euparkeriidae) היא משפחה של זוחלים פרהיסטוריים שחיו בטריאס התחתון עד הטריאס התיכון לפני 245 עד 230 מיליון שנה. היא כללה שלושה סוגים שהתגלו בפולין, סין ודרום אפריקה. לא כל החוקרים מכירים בקבוצה זו וסוברים שהיא קבוצה פוליפילטית.
בני משפחה זו היו בעלי מאפיינים שהזכירו דינוזאורים או זוחלים דו-רגליים אחרים, למשל כמה דמויי-תנינאים קדומים. הם נחשבים לקרובי הארכוזאורים, אך השתייכו לקבוצה יותר קדומה - דמויי ארכוזאורים, כשבעבר הם נחשבו לקרובי הדינוזאורים, התנינאים והעופות (אוומטאטרסליה). הם היו קטנים וזריזים עם כיסוי של אוסטאודרם נוקשה, והם היו בעלי מפרקים מתאימים לעמידה על שניים, מה שנתן להם יתרון על פני התנינאים והסינאפסידים ששלטו באזור.
ייתכן שהמשפחה הייתה מאבות הארכוזאורים האמיתיים שהפכו לגדולים יותר לאורך הטריאס והשתלטו על מרבית הגומחות הקיימות.
מיון

אאופרקריה (Euparkeria)
Osmolskina
Halazhaisuchus
כמה מהחוקרים משייכים לקבוצה גם את הסוגים: Dorosuchus ו-Asperoris.
Wonderbook

| --- | --- |

לוגו המשחק
 כללי
 תאריך הוצאה:  13 בנובמבר 2012 (צפון אמריקה)   15 בנובמבר 2012 (אוסטרליה)   16 בנובמבר 2012 (אירופה)
 סוגה:  גיימינג
 פיתוח:  SCE London Studio
 הוצאה לאור:  SCEE
 דרישות תוכנה
 פלטפורמות:  פלייסטיישן 3
 מדיה:  Blu-ray
 דרישות מערכת
 בקרים:  שלט Playstation Move ומצלמת Playstation Eye
Wonderbook (בתרגום חופשי: ספר פלא) הוא ספר מציאות מדומה לפלייסטיישן 3. המשתמש מחזיק אובייקט דמוי ספר וחפצים וסיפורים קמים לחיים על מסך הטלוויזיה שאליו מחובר הפלייסטיישן 3. סוני הודיע על המשחק במסיבת עיתונאיים בכנס בידור אלקטרוני 2012.
פיתוח

הספר פותח על ידי SCE אולפני לונדון ועלילתו נכתבה על ידי הסופרת ג'יי קיי רולינג והמשחק מבוסס על הארי פוטר. ספר זה נועד לשימוש עם מצלמת ה-Playstation Eye ושלט ה-Playstation Move. סלוגן המשחק הוא "ספר אחד אלף סיפורים".
הספר עשוי שבכול דף יהיה ברקוד וכשהמצלמה תקלוט אותו ואז הסיפור "מתעורר לחיים".
שלט ה-Playstation Move הוא משמש כשרביט הקסמים של המשתמש וה-Playstation Eye מצלם את המשתמש קולט את השלט והופך את השלט בטלוויזיה שכדי שיראה כשרביט קסמים.
Wanted (שיר של ואן ריפאבליק)

"Wanted" הוא סינגל של הלהקה האמריקאית ואן ריפאבליק, שיצא על ידי אינטרסקופ רקורדס ומוזלי מיוזיק גרופ (אנ') כסינגל השני מתוך אלבום האולפן החמישי שלהם, Human, ב-6 בספטמבר 2019. הסינגל נכתב על ידי ראיין טדר, ברנט קטצל, קייסי סמית', טיילר ספרי וזק סקלטון, והופק על ידי ראיין טדר, ברנט קטצל, טיילר ספרי וסטיב וילמונט. ב-20 בדצמבר 2019, יצאה גרסה חדשה לשיר בשם "Wanted (String Mix)", שכללה כלי מיתר נוספים. נכון ליוני 2021, השיר הושמע למעלה מ-79 מיליון פעמים בספוטיפיי.
וידאו קליפ

הווידאו קליפ של השיר יצא ב-6 בספטמבר 2019. נכון לדצמבר 2021, לווידאו קליפ למעלה מ-65 מיליון צפיות ביוטיוב. הווידאו קליפ של "Wanted (String Mix)" יצא ב-23 בדצמבר 2019. בווידאו קליפ, ניתן לראות את ראיין טדר מבצע את השיר בזמן שהתזמורת הסימפונית של קולורדו מנגנת ברקע. נכון לדצמבר 2021, לווידאו קליפ של "Wanted (String Mix)", יש למעלה מ-5 מיליון צפיות ביוטיוב.
מיקומי שיא

|   ‏‏‏  מצעדים ודירוגים (2019–2020)> מדינה |   ‏‏‏  מצעדים ודירוגים (2019–2020)> מצעד |   ‏‏‏  מצעדים ודירוגים (2019–2020)> מיקום שיא |   ‏‏‏  מצעדים ודירוגים (2019–2020)>  |
| --- | --- | --- | --- |
|  אוסטרליה | מצעד הסינגלים האוסטרלי | 78 |  |
|  אירלנד | מצעד הסינגלים האירי | 75 |  |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת להוט 100 | 9 |  |
|  ארצות הברית | רולינג סטון טופ 100 | 95 |  |
|  הממלכה המאוחדת | מצעד הסינגלים הבריטי | - |  |
|  הממלכה המאוחדת | מצעד השירים הדיגיטליים | 99 |  |
|  ניו זילנד | המצעד הניו זילנדי הרשמי | 17 |  |
|  סלובקיה | ČNS IFPI | 44 |  |
|  סקוטלנד | מצעד הסינגלים הסקוטי | 86 |  |
|  צ'כיה | ČNS IFPI | 57 |  |
|  שוודיה | סוורייטופליסטן | 5 |  |
|  שווייץ | המצעד השווייצרי | 37 |  |
היסטוריית יציאות לאור

| אזור | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| עולם | 6 בספטמבר 2019 | הורדה דיגיטלית • סטרימינג | מקורי | אינטרסקופ |  |
| איטליה | 13 בספטמבר 2019 | רדיו להיטים עכשוויים | מקורי | יוניברסל |  |
| ברחבי העולם | 19 בדצמבר 2019 | הורדה דיגיטלית • סטרימינג | רמיקס TT Spry | אינטרסקופ |  |
| ברחבי העולם | 20 בדצמבר 2019 | הורדה דיגיטלית • סטרימינג | מיקס מיתרים | אינטרסקופ |  |
הערות שוליים

↑  "Wanted – Single by OneRepublic". Apple Music. ארכיון מ-2019-09-05. נבדק ב-6 בספטמבר 2019. {{cite web}}:  (עזרה)
↑  "OneRepublic - Wanted (String Mix/Audio)". ארכיון מ-2021-03-09. נבדק ב-22 בדצמבר 2019. {{cite web}}:  (עזרה)
↑  Wanted, נבדק ב-2021-06-28
↑  OneRepublic - Wanted, נבדק ב-2021-06-28
↑  "OneRepublic-Star Ryan Tedder kann richtig gut tanzen" (בגרמנית). Deutsche Presse-Agentur. 5 בספטמבר 2019. ארכיון מ-2021-06-28. נבדק ב-6 בספטמבר 2019. {{cite web}}:  (עזרה)
↑  "OneRepublic - Wanted (String Mix/Performance Video)". ארכיון מ-2020-12-14. נבדק ב-23 בדצמבר 2019. {{cite web}}:  (עזרה)
↑  Wanted, ארכיון מ-2021-06-28, נבדק ב-2021-06-28
↑  ONEREPUBLIC "Wanted" | (Radio Date: 13/09/2019), radiodate.it (באנגלית) (ארכיון)
↑  Wanted, ארכיון מ-2021-06-28, נבדק ב-2021-06-28
↑  Wanted, ארכיון מ-2021-06-28, נבדק ב-2021-06-28
| --- | --- |
בקרת זהויות :  MusicBrainz release group: baca0253-d853-4bb6-96b0-a1331fed81e8
אאופרקריה

| אאופרקריה |
| --- | --- |
 
תקופה
טריאס תיכון 246–238 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
משפחה:: אאופרקריים
סוג:: אאופרקריה
מין:: Euparkeria capensis
שם מדעי
 Euparkeria

אאופרקריה (שם מדעי: Euparkeria) הוא סוג של זוחל קדום שהיה קרוב לקבוצת הארכוזאוריה וייתכן שהיה מאבותיהם של הדינוזאורים. הוא חי באמצע תקופת הטריאס באפריקה הדרומית. המשמעות של שמו הוא: "החיה הטובה של פארקר", על שם החוקר האנגלי ויליאם קיצ'ן פארקר (אנ').
מאפיינים

ליצור זה היו מספר מאפיינים שדמו לדינוזאורים, אך הוא קדם להם. היצור הגיע לאורך של 55 סנטימטרים. היצור נע על רגליו האחוריות לעיתים, אך הם לא נועדו לריצה ודמו יותר לזוחלים מודרניים שרצים עם גפיים לצדדים. מבנה לסתותיו דמה ללסתות הדינוזאורים התרופודים. על פי מבנה עצמות העין, ליצור הייתה יכולת לראות בחשכה, וייתכן והוא היה יצור לילי, מה שהגיוני באזור הקארו שבטריאס היה דרומי בהרבה ממקומו כיום, והיו בו תקופות ממושכות של אפלה.
יצור קטן זה היה אוכל חרקים מיומן שקיפץ כדי לתפוס טרף מעופף. הוא עצמו הסתכן מפגיעת טורפים ולכן נע במהירות רבה.
בתרבות

אאופרקריה מופיע בסדרה ללכת עם מפלצות שם נראה פרט אחד שכמעט נטרף על ידי פרוטרוסוכוס.
בנוסף הוא מופיע בסדרה פלאווורלד.
אוולין הוקר

| --- | --- |
אין תמונה חופשית
 לידה:  2 בספטמבר 1907 נורת' פלאט, ארצות הברית 
 פטירה:  18 בנובמבר 1996 (בגיל 89) סנטה מוניקה, ארצות הברית 
 שם לידה:  Gentry 
 ענף מדעי:  אישיות, פסיכולוגיה ניסויית, הומוסקסואליות, פסיכולוגיה פיזיולוגית 
 מקום קבורה:  בית קברות וודלון ממוריאל 
 מקום לימודים:  אוניברסיטת ג'ונס הופקינס  אוניברסיטת קולורדו 
 מוסדות:  אוניברסיטת קליפורניה בלוס אנג'לס 
 
אוולין הוקר (באנגלית: Evelyn Hooker ‏;2 בספטמבר 1907– 18 בנובמבר 1996) הייתה פסיכולוגית אמריקאית. היא זכורה בעיקר בזכות מאמרה משנת 1956 "ההסתגלות של ההומוסקסואל הגברי הגלוי" שבו ערכה מבחנים פסיכולוגיים לכמה קבוצות שכללו גברים שזיהו את עצמם כהומוסקסואלים וגברים הטרוסקסואלים, וביקשה ממומחים לזהות את ההומוסקסואלים ולדרג את בריאותם הנפשית. הניסוי, שחוקרים אחרים חזרו עליו לאחר מכן, מצא שהומוסקסואליות אינה הפרעה נפשית, מכיוון שלא היה הבדל ניתן לזיהוי בין גברים הומוסקסואלים להטרוסקסואלים במונחים של הסתגלות נפשית.
הוקר טענה כי מתאם כוזב בין הומוסקסואליות למחלת נפש היווה את הבסיס לסיווג ההומוסקסואליות כהפרעה נפשית. המתאם היה תוצאה של חוקרים קודמים שחקרו קבוצות מדגם שהכילו בעיקר גברים הומוסקסואלים עם היסטוריה של טיפולים במחלות נפש. עבודתה של הוקר הייתה בעלת חשיבות קריטית בהפרכת ההטרוסקסיזם התרבותי מכיוון שהיא גילתה שהומוסקסואליות אינה נחותה מבחינה התפתחותית מהטרוסקסואליות.